પોલીસ સુત્રોના જણાવ્યા મુજબ નગર પીપળીયાના રમેશ રામાણીને ખબર હતી કે ગામમાં ગોરધનભાઇ તારપરાના ભત્રીજાની સગાઇ કરવાની છે અને ગોરધનભાઇની પુત્રીના પ તારીખે લગ્ન હોય સગાઇ કરવાના બહાને હની ટ્રેપની ટીપ ઇશ્વરીયા સ્થિત ભાણેજ મનસુખ લીંબાસીયાને આપી હતી. મનસુખે તેના મિત્ર નિવૃત પીએસઆઇના પુત્ર વિજયસિંહ મકવાણા (રજપુત)નો સંપર્ક કર્યો હતો. વિજયસિંહે તેની ગર્લફ્રેન્ડ ફાલ્ગુનીની મદદ લઇ હની ટ્રેપ ગોઠવી હતી અને તેના મિત્ર રણજીત ભરવાડ તથા જયપાલસિંહને નકલી પોલીસ બનાવી મોકલ્યા હતા. આ ટોળકી હની ટ્રેપમાં સફળ થઇ પણ તોડની રોકડ રકમ હાથમાં આવે તે પહેલા જ પોલીસે તેને દબોચી લીધા હતા. (૪.૧૯)